Eksamen Gedaantes - Everything About Kids
Home / Learning and studying / Eksamen Gedaantes
Posted on June 13, 2019 October 25, 2019 by admin — Leave a comment
Benodig jou kind hulp met studie metodes of het leiding nodig oor hom om te leer? Stuur hom na een van ons studiemetode werkswinkels in Pretoria-Oos. Kontak ons by info@studiemetodes.co.za of besoek ons by www.studiemetodes.co.za
Vakansie is hier. Die eksamen stryd is vir nou eers verby. En met dit bedoel ek letterlik die eksamen STRYD. Trane is gestort, boeke is gegooi, woorde is geskree. Nou kan die jongspan uitsien na ‘n heerlike wintervakansie en ma en pa kan weer asemhaal.
Eksamentyd bring snaakse dinge in ouer en kind na vore. Sommiges ondergaan skoon ‘n gedaante verwisseling. Ons het ‘n paar tipes eksamen en leer gedaantes geidentifiseer. Hierdie gedaantes kom in alle ouderdomme en onder alle kulture voor. Hulle is kanniedoods wat jare reeds bestaan en sal voortbestaan tot die einde van die wêreld. Ek is seker almal ken of is ten minste een van hierdie gedaantes:
Die “maar juffrou doen dit anders” gedaante
Hierdie gedaante kom veral voor tydens wiskunde huiswerk en wanneer daar wiskunde geleer moet word .
Die “ek het my boek by die skool vergeet” gedaante
Hierdie gedaante verskyn gewoonlik die dag voor ‘n groot toets, taak of eksamen en verkies om so laat as moontlik in die namiddag of vroee aand sy verskyning te maak.
Die “tranedal” gedaante
Die tranedal gedaante is baie strategies en begin sy aanslag gewoonlik sodra mamma op haar besigste of moegste is. Die tranedal gedaante is soos dronkverdriet vir minderjariges en kan baie skielik verskyn.
Die “kriewelrige” gedaante
Hierdie gedaante kom algemeen tydens huiswerk en leerwerk voor, veral wanneer daar ‘n vol glas op die tafel is wat omgestamp kan word. Die kriewelrige gedaante word gewoonlik gevolg deur die tranedal gedaante.
Die “kyk gou” gedaante
Hierdie gedaante omskep alledaagse, vervelige dinge in iets baie interessants. Waar daar op enige ander stadium geen belangstelling in iets sou wees nie, veroorsaak die kyk gou gedaante dat onmiddelike ondersoek ingestel moet word. Onder andere sal die kyk gou gedaante sy slagoffer skielik laat onthou hy het laasweek ‘n doring in sy voet gehad wat dadelik ondersoek moet word. Of dat die hond moontlik ernstig siek is en dadelik moet hulp kry. Die kyk gou gedaante is baie kreatief.
Die “ek is moeg” gedaante
Hierdie gedaante kan enige tyd van die dag voorkom, maar verkies om tydens huiswerk of leersessies te verskyn. Net so vinnig soos wat hy verskyn kan hy verdwyn. Sy verdwyning gaan gewoonlik gepaard met die wegpak van boeke en leerwerk. Hy verskyn gou weer wanneer daar geleer of huiswerk gedoen moet word.
Aan julle almal: Geniet die vakansie en wees veilig
Vir hulp met studie metodes en hoe om reg te leer, kontak ons gerus by info@studiemetodes.co.za of besoek ons by www.studiemetodes.co.za
Category: Learning and studying
Tags: leer, studiemetodes, wiskunde
Previous post: South African Vaccination Schedule
Next post: Toy Story 4
Doterra Heavenly Healing Oils
Categories Select a category Arts and Crafts for Children (3) Babies (1) Clothing (4) Development (3) Entertainment (3) Health and Beauty (6) Listing Packages (6) Listing One (1) Listing Three (2) Parties and Venues (4) Photography (1) Psychology and Therapy (2) Schools and Education (6) Sport and Adventure (6) Therapy and Counseling (3) Toys (3) Travel & holidays (1)
Why climbing trees is important for your child October 25, 2019
© Everything About Kids 2020